Държавен вестник, бр. 15, 2010 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  15
ОТЧЕТ
за изпълнението на Националната статисти­
ческа програма за 2009 г. и за дейността на 
Националния статистически институт през 
2009 г.
ВЪВЕДЕНИЕ
Отчетът е разработен в съответствие с чл. 9, 
т. 6 на Закона за статистиката и представя 
изпълнението на задачите от Националната 
статистическа програма и дейността на НСИ 
и другите органи на статистиката през 2009 г. 
Описани са постигнатите резултати по изпъл­
нението на приоритетите от Стратегията за 
развитие на Националната статистическа сис­
тема, 2008 – 2012 г., и извършените дейности 
по производство на статистическа информация 
в отделните тематични области: демографска 
и социална статистика, макроикономическа 
статистика, бизнес статистика и многоотрас­
лова и регионална статистика. Представени 
са резултатите от разпространението на ста­
тистически продукти и услуги, осъщественото 
европейско и международно сътрудничество, 
както и ресурсното осигуряване на НСИ. Спе­
циално внимание е отделено на проведените за 
първи път изследвания и дейности в работата 
на института.
През 2009 г. НСИ осъществяваше своята дей­
ност при нова законодателна рамка, определена 
от приетия Регламент № 223/11.03.2009 г. на ЕП 
и на Съвета относно европейската статистика и 
от изменения и допълнен Закон за статистиката 
в Република България. Изминалата година се 
характеризираше с ограничения на ресурсното 
осигуряване, породени от финансовата и иконо­
мическа криза. В тази динамична среда НСИ 
заедно с БНБ и другите институции – органи на 
Националната статистическа система, изпълни­
ха успешно задачите и дейностите, заложени в 
Националната статистическа програма за 2009 г.
Продължи работата по изпълнение на прио­
ритетите от Стратегията за развитие на Наци­
оналната статистическа система на Република 
България, 2008 – 2012 г., и Статистическата про­
грама на Общността за периода 2008 – 2012 г. 
Направени бяха значими инвестиции в съ­
временни информационни и комуникационни 
технологии, позволяващи он-лайн подаване на 
данни от отчетните единици и съкращаване на 
сроковете за производство на информацията. 
Постигнаха се съществени резултати в намаля­
ването на натоварването на респондентите чрез 
опростяване на въпросниците, в повишаване 
на качеството на статистическата информация 
и усъвършенстването на нейното разпростра­
нение. Укрепен бе професионалният и адми­
нистративен капацитет на човешките ресурси 
чрез активно обучение на една пета от състава 
и интензивна обмяна на опит с водещи наци­
онални статистически служби на останалите 
страни – членки на ЕС, финансирани в рамките 
на Национална програма ФАР. През 2009 г. се 
засили доверието към официалната статистика 
у нас и се повиши нейният авторитет в рам­
ките на Европейската статистическа система 
и международните статистически организации. 
Изследванията на общественото мнение, про­
ведени от външни за системата институции, 
регистрират повишаване на удовлетвореността 
на потребителите и респондентите от работата 
на институцията.
І. ЗА ПЪРВИ ПЪТ ПРЕЗ 2009 Г.
За първи път през 2009 г. НСИ въведе:
· Он-лайн подаване на годишните счетовод­
ни и статистически справки от нефинансовите 
предприятия чрез уеб базирана информационна 
система „Бизнес статистика“.
· Праг за опростено деклариране на сделки с 
ниски стойности във външната търговия, който 
ще бъде прилаган от 2010 г. и ще доведе до 
намаляване на натоварването на респондентите.
За първи път през 2009 г. НСИ разработи 
и въведе:
· Единен корпоративен дизайн на инсти­
туцията и единен дизайн на статистическите 
публикации.
· Нова потребителски ориентирана интернет 
страница, обогатена с нови тематични области 
и данни за минали периоди, с обяснителни и 
методологични бележки (метаданни) на статис­
тическите показатели, с възможност за сваляне 
на таблици и графики.
· Нов тип услуга на потребителите, а именно 
директен достъп чрез интернет до базата от 
данни за външната търговия и възможност за 
самостоятелно съставяне на справки и табли­
ци, които съдържат детайлна информация за 
вноса и износа.
За първи път в историята на българската 
статистика:
· НСИ бе избран за домакин на годишната 
среща на ръководителите на статистическите 
служби на страните – членки на ЕС, която ще 
се проведе на 29.09. – 01.10.2010 г. в София.
· Председателят на НСИ бе избран за член 
на Групата за партньорство на Европейската ста­
тистическа система, която подпомага дейността 
на Комитета на ЕСС и разработва стратегически 
документи в областта на статистиката в ЕС.
· Представител на България – г-жа Христи­
на Митрева – председател на Националния 
статистически съвет и заместник-министър на 
труда и социалната политика, бе избрана за 
член на Европейския статистически консул­
тативен комитет, който оказва съдействие на 
Европейския парламент, Съвета и Комисията 
при координирането на стратегическите цели 
и приоритети в областта на статистическата 
информация.
За първи път през 2009 г. НСИ:
· Започна разработване на тримесечна 
информация за демографските процеси, броя 
и структурите на населението през текущата 
година и разработи и публикува таблици за 
смъртност на населението по причини за 
умиранията.
· Направи многовариантна прогноза за 
развитие на населението до 2060 г. общо за 
страната и по области до 2020 г. по хармони­
зирана с Евростат методология.